Diari Oficial de la Generalitat Valenciana


Sumari del DOGV 3254, del 01-06-1998 (1998/4434)

DECRET 64/1998, de 19 de maig, del Govern Valencià, pel qual accepta la cessió gratuïta de la propietat de dos parcel·les situades en Benlloch, destinades a la construcció d'un centre de salut, realitzada per l'ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/19/64/dof/vci/html**

### Dades del document

Número de DOGV
:   3254

Data del DOGV
:   01-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4434


Data del document
:   19-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 64/1998, de 19 de maig, del Govern Valencià, pel qual accepta la cessió gratuïta de la propietat de dos parcel·les situades en Benlloch, destinades a la construcció d'un centre de salut, realitzada per l'ajuntament d'aquest municipi. [1998/X4434]
  
L'Ajuntament de Benlloch, en la sessió plenària del dia 19 de gener de 1998, acordà la cessió gratuïta a la Generalitat Valenciana de la propietat de la parcel·la de 200m2 situada al carrer de la Llibertat, inscrita en el Registre de la Propietat d'Albocàsser, en el tom 205, llibre 13, foli 120, número de finca 2701, i de la parcel·la de 333 m2 situada al carrer de la Llibertat, inscrita en el Registre de la Propietat d'Albocàsser, en el tom 116, llibre 6, foli 195 girat, número de finca 1381.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 19 de maig de 1998,
  
DECRETE
  
Article 1
  
Acceptar la cessió gratuïta de la propietat de les següents parcel·les:
  
a) Parcel·la de terreny en Benlloch, carrer de la Llibertat, de 200 m2 de superfície. Confronta: nord, carrer de la Llibertat en línia de 10 metres 50 centímetres; sud, zona edificada en línia de 9 metres 15 centímetres; est, carrer d'Àngel Ortega en línia de 18 metres 40 centímetres; i oest, finca de propietat municipal en línia de 21 metres 60 centímetres. Inscrita en el Registre de Propietat d'Albocàsser en el tom 205, llibre 13, foli 120, núm. de finca 2701.
  
Referència cadastral: està pendent d'inscripció per recent reparcel·lació, sent la seua última referència 7254404BE4575D.
  
b) Parcel·la en terme de Benlloch, carrer de la Llibertat de superfície 333 m2, confronta: nord, carrer de la Llibertat, en línia de 15 metres 35 centímetres; sud, amb zona edificada en línia de 15 metres 35 centímetres; est, finca de propietat municipal en línia de 21 metres 60 centímetres; i oest, amb finca de les senyores Pavía Fabregat i Matilde Centelles Fabregat en línia de 21 metres 80 centímetres. Inscrita en el Registre de la Propietat d'Albocàsser, tom 116, llibre 6 , foli 195 girat, núm. 1381.
  
Referència cadastral 7254407BE4575D.
  
Article 2
  
La cessió gratuïta efectuada per l'Ajuntament de Benlloch es fa amb la condició de destinar l'immoble a la construcció d'un centre de salut. En cas d'incompliment serà suficient l'acta notarial de constància de fets que ho acredite, per a la seua reversió a l'Ajuntament de Benlloch.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 19 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI